section_heading: Povijest AFL-a
paragraph_text: AFL je stvoren 1959. godine kao suparnička liga za tada ekspanziji nesklonom NFL-u koja bi okupljala nove klubove i nova tržišta u SAD-u za profesionalni američki nogomet. Prva utalmica nove lige je odigrana 9. rujna 1960. godine, a sačinjavalo ju je osam klubova (Boston Patriots, Buffalo Bills, Dallas Texans, Denver Broncos, Houston Oilers, Los Angeles Chargers, New York Titans i Oakland Raiders) podijeljenih u dvije divizije - Eastern (Istočna) i Western (Zapadna). Ligi su se još pridružile dvije momčadi - Miami Dolphins (1966.) i Cincinnati Bengals (1968.).